hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt de hu hu fr hu cs hu af hu es hu ca hu hu hu hu hu hu hu de hu gl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu sk sk hu hu hu hu hu hu hu hu hu hu hu hu hu
Zlatnó (Poltári járás) – Wikipédia
Zlatnó (más néven Zlatnótelep, szlovákul: Zlatno) község Szlovákiában, a Besztercebányai kerületben, a Poltári járásban.
A Wikimédia Commons tartalmaz Zlatnó témájú médiaállományokat.
Adatok forrása: Szlovák Statisztikai Hivatal, http://obce.info
Losonctól 30 km-re, Poltártól 10 km-re északkeletre fekszik, a Poltárt Rimakokovával összekötő vasútvonal és országút (595-ös út) mellett.
Zlatnó területe 35,79 hektár, mely a falu területét foglalja magában külterületek nélkül; egyetlen szomszédja Csehberek, melynek területébe ékelődik. Zlatnó ezzel Szlovákia legkisebb területű önkormányzata (a pozsonyi és kassai városrészeket is beleértve).
Szlovákia egyik legfiatalabb községe, csak 1998. május 1-én lett önálló. Múltja településként is csak a 19. századig nyúlik vissza, ugyanis 1819-ben említik először mint Csehberek területén lévő lakott helyet. Első lakói favágók voltak. Üveggyárát 1836-ban alapították, maga az üveggyártás is csak 3 évvel korábban kezdődött itt. Más források szerint üveghutája már 1807-ben működött. Először csak táblaüveget, ablaküveget gyártottak, később áttértek a poharak, lámpaüvegek, cilinderek és más üvegből készített használati tárgyak gyártására is. Az üveggyártás olyan szintre fejlődött, hogy a század végén már Bécsbe, sőt Angliába, Amerikába is szállítottak innen üveget.
A trianoni békeszerződésig Nógrád vármegye Losonci járásához tartozott. Üveggyárát 2003 augusztusában zárták be.
2001-ben 526 lakosából 484 szlovák volt.
2011-ben 490 lakosából 436 szlovák.
2021-ben 455 lakosából 407 (+4) szlovák, 1 (+2) magyar, 4 (+22) cigány, 0 (+1) ruszin, 1 egyéb és 42 ismeretlen nemzetiségű volt.[2]
1837-ben épített klasszicista kúriája.
Az üveggyár 1836-ban emelt épülete.
↑ Počet obyvateľov SR k 31. 12. 2019
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Zlatnó_(Poltári_járás)&oldid=24823992”
Utoljára szerkesztve 2022. április 3., 18:23-kor
A lap utolsó módosítása: 2022. április 3., 18:23
A lap szövege CC BY-SA 3.0 alatt érhető el, ha nincs külön jelölve.